Κρίστεν Μπελ

Η Κρίστεν Μπελ (Kristen Anne Bell ; 18 Ιουλίου 1980) είναι Αμερικανίδα ηθοποιός και τραγουδίστρια. Ξεκίνησε την επαγγελματική υποκριτική καριέρα της, πρωταγωνιστώντας σε θεατρικές παραγωγές ενώ ακόμα φοιτούσε στο Tisch School of the Arts στο Πανεπιστήμιο της Νέας Υόρκης. Το 2001, έκανε την πρώτη της εμφάνιση στο Μπροντγουέι στον ρόλο της Μπέκυ Θάτσερ στο κωμικό μιούζικαλ Οι περιπέτειες του Τομ Σόγιερ και εμφανίστηκε στην αναβίωση στο Μπροντγουέι της παράστασης The Crucible την επόμενη χρονιά. Το 2004, εμφανίστηκε στο θρίλερ δράσης Spartan και έλαβε θετικά σχόλια για την ερμηνεία της στην τηλεοπτική δραματική σειρά Gracie's Choice.

Η Μπελ έλαβε τον θαυμασμό των κριτικών για τον πρώτο πρωταγωνιστικό της ρόλο στην ομώνυμη εφηβική δραματική τηλεοπτική σειρά Veronica Mars (2004-2007). Για την ερμηνεία της αυτή, βραβεύτηκε με το Saturn Award for Best Actress on Television. Ενσάρκωσε τον ίδιο ρόλο στην συνέχιση της σειράς το 2014 και στην αναβίωση της σειράς το 2019. Κατά την διάρκεια των γυρισμάτων της Veronica Mars, η Μπελ πρωταγωνίστησε στο μιούζικαλ Reefer Madness: The Movie Musical (2005), στον ίδιο ρόλο που είχε ενσαρκώσει στο ίδιο μιούζικαλ στην Νέα Υόρκη. Από το 2007 έως το 2008, η Μπελ πρωταγωνίστησε στην δραματική σειρά επιστημονικής φαντασίας Heroes. Από το 2007 έως το 2012, έδωσε την φωνή της στον αφηγητή στην εφηβική δραματική σειρά Gossip Girl.

Το 2008, ενσάρκωσε τον ομώνυμο ρόλο που την ανέδειξε στο ευρύ κοινό στην ταινία Forgetting Sarah Marshall. Από τότε έχει εμφανιστεί σε πολλές κωμωδίες, μεταξύ των οποίων στις Couples Retreat (2009), When in Rome (2010), You Again (2010), The Boss (2016), Bad Moms (2016), A Bad Moms Christmas (2017). Η Μπελ έλαβε αναγνώριση για τον ρόλο της ως πριγκίπισσα Άννα στις ταινίες κινουμένων σχεδίων φαντασίας της Disney Frozen (2013), Ralph Breaks the Internet (2018) και Frozen II (2019) καθώς και στις ταινίες μικρού μήκους Frozen Fever (2015) και Olaf's Frozen Adventure (2017).

Από το 2012 έως το 2016, η Μπελ πρωταγωνίστησε στην κωμική σειρά House of Lies. Από το 2016 έως το 2020, πρωταγωνίστησε στην κωμική σειρά του NBC The Good Place, για την οποία έλαβε υποψηφιότητα για Χρυσή Σφαίρα στην κατηγορία Καλύτερης Ηθοποιού σε Τηλεοπτική Σειρά, Μιούζικαλ ή Κωμωδία.

Φιλμογραφία

Κινηματογράφος

Τηλεόραση

Video games

Διαδικτυακές σειρές

Μουσικά βίντεο

Θέατρο

Soundtrack appearances

Βραβεία και υποψηφιότητες

Παραπομπές

Εξωτερικοί σύνδεσμοι